sukhrobnurali/uzbek-legal-corpus huggingface dataset:
KINO, RADIO VA TELEVIDENIYE XODIMLARI UCHUN MAXSUS KIYIM, MAXSUS POYABZAL VA BOSHQA YAKKA TARTIBDA HIMOYALANISH VOSITALARINI BEPUL BERISHNING NAMUNAVIY MEʼYORLARINI TASDIQLASH HAQIDA
(order, 2010-01-20)

Oʻzbekiston Respublikasi Vazirlar Mahkamasining 2000-yil 12-iyuldagi “Mehnatni muhofaza qilishga doir meʼyoriy hujjatlarni qayta koʻrib chiqish va ishlab chiqish toʻgʻrisida”gi 267-sonli qarori ijrosini taʼminlash maqsadida buyuraman: 1. Kino, radio va televideniye xodimlari uchun maxsus kiyim, maxsus poyabzal va boshqa yakka tartibda himoyalanish vositalarini bepul berishning Namunaviy meʼyorlari ilovaga muvofiq tasdiqlansin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. “Kino, radio va televideniye xodimlari uchun maxsus kiyim, maxsus poyabzal va boshqa yakka tartibda himoyalanish vositalarini bepul berishning Namunaviy meʼyorlari” Oʻzbekiston kasaba uyushmalari Federatsiyasi Kengashi, Oʻzbekiston milliy teleradiokompaniyasi va “Oʻzbekkino” Milliy agentligi bilan kelishilgan.
EKSPERT KENGAShI TOʻGʻRISIDAGI NIZOMGA OʻZGARTIRISh VA QOʻShIMChALAR KIRITISh HAQIDA
(resolution, 2013-04-01)

Oʻzbekiston Respublikasi Prezidenti huzuridagi Vazirlar Mahkamasining 1992-yil 9-sentabrdagi 421-son “Oʻzbekiston Respublikasi Vazirlar Mahkamasi huzuridagi Oliy attestatsiya komissiyasi faoliyatini tashkil etish masalalari toʻgʻrisida”gi qaroriga (Oʻzbekiston Respublikasi Hukumatining qarorlari toʻplami, 1992-y., 9-son, 28-modda) asosan Oʻzbekiston Respublikasi Vazirlar Mahkamasi huzuridagi Oliy attestatsiya komissiyasi Rayosati qaror qiladi: 1. Oʻzbekiston Respublikasi Vazirlar Mahkamasi huzuridagi Oliy attestatsiya komissiyasi Rayosatining 1996-yil 25-yanvardagi 34/2-son qarori bilan tasdiqlangan Ekspert kengashi toʻgʻrisidagi nizomga (roʻyxat raqami 263, 1996-yil 10-iyul) ilovaga muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 1. 1-bandning ikkinchi va uchinchi jumlalari chiqarib tashlansin. 2. 2-bandning “b” kichik bandidagi va 3-bandning “e” kichik bandidagi “ilmiy xodimlar ixtisosliklari nomenklaturasini” degan soʻzlar “oliy malakali ilmiy va ilmiy-pedagog kadrlar ixtisosliklari roʻyxatini” degan soʻzlar bilan almashtirilsin. 3. 4-bandda: “v” kichik bandi “ilmiy daraja talabgorlarini” degan soʻzlardan oldin “zarur boʻlganda” degan soʻzlar bilan toʻldirilsin; “g” kichik bandi “oʻz majlislarida” degan soʻzlardan keyin “vazirlik va idoralarning vakillarini taklif qilgan holda” degan soʻzlar bilan toʻldirilsin; “j” kichik bandi “fan sohalari boʻyicha” degan soʻzlardan keyin “OAK xodimlari bilan birgalikda” degan soʻzlar bilan toʻldirilsin. 4. 5-bandning ikkinchi xatboshi quyidagi tahrirda bayon etilsin: “Ekspert kengashlari raislari va aʼzolari oliy oʻquv yurtlari, ilmiy-tadqiqot institutlari va muassasalari, Fanlar akademiyasi, manfaatdor vazirlik va idoralar koʻrsatgan nomzodlarni inobatga olgan holda OAK rahbariyati tavsiyasiga asosan OAK Rayosati tomonidan tasdiqlanadi”. 5. 8-bandning toʻrtinchi xatboshi quyidagi tahrirda bayon etilsin: “Ekspert kengashida koʻrib chiqilgan attestatsiya ishlari va ular yuzasidan ekspert kengashining qarorlari OAK Rayosati majlisida Bosh ilmiy kotib va ekspert kengashi raisi (rais oʻrinbosari) tomonidan taqdim etiladi”. 6. 15-band “Oʻzbekiston” degan soʻzdan keyin “Respublikasi” degan soʻz bilan toʻldirilsin.
OʻZBEKISTON RESPUBLIKASI HUDUDIGA JISMONIY ShAXSLAR TOMONIDAN TOVARLARNI BOJSIZ OLIB KIRISh NORMALARIGA OʻZGARTIRIShLAR KIRITISh TOʻGʻRISIDA
(resolution, 2018-04-13)

Oʻzbekiston Respublikasi “Davlat bojxona xizmati toʻgʻrisida”gi Qonunining (Oʻzbekiston Respublikasi Oliy Majlisining Axborotnomasi, 1997-y., 9-son, 230-modda) 6 va 7-moddalari, Oʻzbekiston Respublikasi Prezidentining 2009-yil 1-iyundagi PQ-1118-son “Jismoniy shaxslar tomonidan isteʼmol tovarlarini olib kirishni tartibga solish chora-tadbirlari toʻgʻrisida”gi (Oʻzbekiston Respublikasi qonun hujjatlari toʻplami, 2009-y., 23-son, 262-modda) qarori va “Jismoniy shaxslar tomonidan Oʻzbekiston Respublikasi hududiga tovarlar olib kelinganligi uchun yigʻim undirishni joriy etish toʻgʻrisida”gi (Oʻzbekiston Respublikasi Hukumati qarorlari toʻplami, 1996-y., № 8, 22-modda) qaroriga muvofiq Oʻzbekiston Respublikasi Moliya vazirligi va Davlat bojxona qoʻmitasi qaror qiladilar: 1. Oʻzbekiston Respublikasi Moliya vazirligi va Bosh bojxona boshqarmasi tomonidan 1996-yil 7-sentabrdagi 55, 1200-son bilan tasdiqlangan Oʻzbekiston Respublikasi hududiga jismoniy shaxslar tomonidan tovarlarni bojsiz olib kirishning normalariga (roʻyxat raqami 279, 1996-yil 10-sentabr) ilovaga* muvofiq oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
“BANKLARNING DEPOZIT (OMONAT) SERTIFIKATLARINI ChIQARISh VA MUOMALADA BOʻLISh TARTIBI TOʻGʻRISIDA”GI NIZOMGA QOʻShIMChA VA OʻZGARTIRIShLAR KIRITISh HAQIDA
(resolution, 2010-01-15)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi (Oʻzbekiston Respublikasi Oliy Majlisining Axborotnomasi, 1995-yil, № 12, 247-modda) va “Qimmatli qogʻozlar bozori toʻgʻrisida”gi (Oʻzbekiston Respublikasi qonun hujjatlari toʻplami, 2008-yil, 29-30-son, 278-modda) qonunlariga muvofiq Oʻzbekiston Respublikasining Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2008-yil 14-avgustdagi 17/2-sonli qarori (roʻyxat raqami 1859, 2008-yil 24-sentabr) (Oʻzbekiston Respublikasi qonun hujjatlari toʻplami, 2008-yil, 39-son, 400-modda) bilan tasdiqlangan “Banklarning depozit (omonat) sertifikatlarini chiqarish va muomalada boʻlish tartibi toʻgʻrisida”gi nizomga ilovaga muvofiq qoʻshimcha va oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 1. 1-band “noemissiyaviy” degan soʻzidan keyin “egasining nomi yozilgan” degan soʻzlar bilan toʻldirilsin. 2. 4, 23, 60-bandlar va 2-ilova oʻz kuchini yoʻqotgan deb hisoblansin. 3. 9-bandning “l” kichik banddagi, 10-bandning birinchi xatboshisidagi, 24, 26, 27, 59, 61 va 62-bandlardagi “egasining nomi yozilgan” degan soʻzlar chiqarib tashlansin. 4. 18-band quyidagi tahrirda bayon etilsin: “Depozit (omonat) sertifikati blankalari, shuningdek sertifikatlarga qoʻshimcha varaqlar (ilovalar) faqat qimmatli qogʻozlar blankalarini ishlab chiqarish huquqini beruvchi litsenziyaga ega boʻlgan korxonalar tomonidan tayyorlanadi. Sertifikatga qoʻshimcha varaqlar (ilovalar) sertifikat blankasi bilan bir vaqtda tayyorlanadi”. 5. Mazkur qoʻshimcha va oʻzgartirishlar Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi bilan kelishilgan.
OʻZBEKISTON RESPUBLIKASI DAVLAT SOLIQ QOʻMITASINING TUZILMASIGA OʻZGARTIShLAR KIRITISh TOʻGʻRISIDA
(resolution, 2017-08-07)

Oʻzbekiston Respublikasi Davlat soliq qoʻmitasining boshqaruv tuzilmasini yanada takomillashtirish va uning ish samaradorligini oshirish maqsadida: 1. Oʻzbekiston Respublikasi Davlat soliq qoʻmitasi raisining oʻrinbosari — Soliq akademiyasining rektori lavozimi kiritilsin. 2. Oʻzbekiston Respublikasi Davlat soliq qoʻmitasi markaziy apparatining yangilangan tuzilmasi ilovaga* muvofiq tasdiqlansin. 3. Oʻzbekiston Respublikasi Prezidentining “Respublika soliq organlari tizimini yanada modernizatsiya qilish chora-tadbirlari toʻgʻrisida” 2010-yil 8-yanvardagi PQ-1257-son qarorining 2-ilovasi oʻz kuchini yoʻqotgan deb hisoblansin. 4. Ushbu qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev va Oʻzbekiston Respublikasi Prezidentining Davlat maslahatchisi I.B. Abdullayev zimmasiga yuklansin.
ShIFOKOR RETSEPTISIZ SOTILADIGAN DORI VOSITALARINING ROʻYXATINI TASDIQLASh TOʻGʻRISIDA
(order, 2011-06-20)

Oʻzbekiston Respublikasining “Dori vositalari va farmatsevtika faoliyati toʻgʻrisida”gi Qonuni (Oʻzbekiston Respublikasi Oliy Majlisining Axborotnomasi, 1997-y., 4-5-son, 120-modda) hamda Oʻzbekiston Respublikasi Vazirlar Mahkamasining 1994-yil 6-avgustdagi 404-son “Respublikada dori-darmonlar va tibbiy buyumlar bilan taʼminlashni va ularni taqsimlashni yaxshilashga doir kechiktirib boʻlmaydigan chora-tadbirlar toʻgʻrisida”gi qarorini bajarish maqsadida buyuraman: 1. Shifokor retseptisiz sotiladigan dori vositalarining roʻyxati ilovaga muvofiq tasdiqlansin. 2. Quyidagilar oʻz kuchini yoʻqotgan deb hisoblansin: Oʻzbekiston Respublikasi Sogʻliqni saqlash vazirining 2007-yil 25-sentabrdagi 422-son “Shifokor retseptisiz sotiladigan dori vositalarining roʻyxatini tasdiqlash toʻgʻrisida”gi buyrugʻi (roʻyxat raqami 1730, 2007-yil 20-oktabr) (Oʻzbekiston Respublikasi qonun hujjatlari toʻplami, 2007-y., 43-son, 435-modda); Oʻzbekiston Respublikasi Sogʻliqni saqlash vazirining 2008-yil 29-avgustdagi 390-son “Shifokor retseptisiz sotiladigan dori vositalarining roʻyxatiga oʻzgartirish va qoʻshimchalar kiritish toʻgʻrisida”gi buyrugʻi (roʻyxat raqami 1730-1, 2008-yil 9-sentabr) (Oʻzbekiston Respublikasi qonun hujjatlari toʻplami, 2008-y., 37-38-son, 388-modda). 3. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
OʻZBEKISTON RESPUBLIKASI PREZIDENTINING BAʼZI QARORLARIGA OʻZGARTISHLAR KIRITISH TOʻGʻRISIDA
(resolution, 2025-11-26)

Oʻzbekiston Respublikasining 2008-yil 22-iyulda qabul qilingan “Qimmatli qogʻozlar bozori toʻgʻrisida”gi OʻRQ-163-son Qonuniga muvofiq: 1. Oʻzbekiston Respublikasi Prezidentining baʼzi qarorlariga ilovaga muvofiq oʻzgartishlar kiritilsin. 2. Ushbu qarorning ijrosini nazorat qilish Oʻzbekiston Respublikasi Prezidentining Mamlakatni isloh qilish va yangilashning huquqiy bazasini takomillashtirish masalalari boʻyicha Davlat maslahatchisining xizmati (Sh.H. Fayziyev) zimmasiga yuklansin. 2. Oʻzbekiston Respublikasi Prezidentining “Toʻqimachilik sanoati korxonalarini moliyaviy sogʻlomlashtirish va ularga paxta tolasi sotish mexanizmini takomillashtirish chora-tadbirlari toʻgʻrisida” 2006-yil 21-apreldagi PQ-330-son qarorida: a) 3-bandning birinchi va uchinchi xatboshidagi “boshqaruvchi kompaniyalar” soʻzlari “investitsiya aktivlarini ishonchli boshqaruvchilar” soʻzlari bilan almashtirilsin; b) 4-ilovaning sarlavhasidagi “boshqaruvchi kompaniyalar” soʻzlari “investitsiya aktivlarini ishonchli boshqaruvchilar” soʻzlari bilan almashtirilsin.
XALQARO SHARTNOMANI TASDIQLASH TOʻGʻRISIDA
(resolution, 2010-01-07)

1. Oʻzbekiston Respublikasi Hukumati bilan Bahrayn Qirolligi Hukumati oʻrtasida investitsiyalarni ragʻbatlantirish va oʻzaro himoya qilish toʻgʻrisida 2009-yil 16-noyabr kuni Manama shahri (Bahrayn Qirolligi)da imzolangan Bitim tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan mazkur xalqaro shartnoma kuchga kirishi uchun zarur boʻlgan ichki davlat tartib-qoidalari bajarilgani toʻgʻrisida tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnoma kuchga kirgandan keyin belgilangan tartibda Oʻzbekiston Respublikasining majburiyatlari bajarilishi ustidan nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M.Mirziyoyev zimmasiga yuklansin.
OʻZBEKISTON RESPUBLIKASI PREZIDENTINING AYRIM FARMONLARIGA OʻZGARTISHLAR KIRITISH TOʻGʻRISIDA
(decree, 2025-11-26)

Oʻzbekiston Respublikasi Prezidentining “Oʻzbekiston Respublikasi Vazirlar Mahkamasining ijro etuvchi tuzilmasini qisman oʻzgartirish toʻgʻrisida” 2009-yil 13-noyabrdagi PF-1227-son qaroriga muvofiq: 1. Oʻzbekiston Respublikasi Prezidentining ayrim farmonlariga ilovaga muvofiq oʻzgartishlar kiritilsin. 2. Mazkur Farmonning ijrosini nazorat qilish Oʻzbekiston Respublikasining Bosh vaziri Sh.M.Mirziyoyev zimmasiga yuklansin. 2. Oʻzbekiston Respublikasi Prezidentining “Tadbirkorlik subyektlarini tekshirishni yanada qisqartirish va uning tizimini takomillashtirish chora-tadbirlari toʻgʻrisida” 2005-yil 5-oktabrdagi PF-3665-son Farmoni ilovasining oʻn beshinchi xatboshi quyidagi tahrirda bayon etilsin: “lavozimi boʻyicha — Vazirlar Mahkamasining Makroiqtisodiy rivojlanish, iqtisodiyotdagi tarkibiy oʻzgartirishlar va hududlarni kompleks rivojlantirish masalalari yigʻma axborot-tahlil departamentining mudiri”. 3. Oʻzbekiston Respublikasi Prezidentining “Iqtisodiyotning real sektori korxonalarini qoʻllab-quvvatlash, ularning barqaror ishlashini taʼminlash va eksport salohiyatini oshirish chora-tadbirlari dasturi toʻgʻrisida” 2008-yil 28-noyabrdagi PF-4058-son Farmoni 2-ilovasining oʻn yettinchi xatboshi quyidagi tahrirda bayon etilsin: “lavozimi boʻyicha — Vazirlar Mahkamasining Makroiqtisodiy rivojlanish, iqtisodiyotdagi tarkibiy oʻzgartirishlar va hududlarni kompleks rivojlantirish masalalari yigʻma axborot-tahlil departamenti mudirining birinchi oʻrinbosari, ishchi guruh kotibi”.
OʻZBEKISTON RESPUBLIKASI OLIY MAJLISINING 2001 YIL 12 MAYDA QABUL QILINGAN “AMALGA OShIRILIShI UChUN LITSENZIYALAR TALAB QILINADIGAN FAOLIYAT TURLARINING ROʻYXATI TOʻGʻRISIDA”GI 222-II-SONLI QARORINING 1-ILOVASIGA QOʻShIMChA KIRITISh HAQIDA
(law, 2021-07-15)

1-modda. Oʻzbekiston Respublikasi Oliy Majlisining 2001-yil 12-mayda qabul qilingan “Amalga oshirilishi uchun litsenziyalar talab qilinadigan faoliyat turlarining roʻyxati toʻgʻrisida”gi 222-II-sonli Qaroriga 1-ilova (Oʻzbekiston Respublikasi Oliy Majlisining Axborotnomasi, 2002-yil, № 6-7, 105-modda; 2003-yil, № 1, 8-modda; Oʻzbekiston Respublikasi Oliy Majlisi palatalarining Axborotnomasi, 2006-yil, № 4, 154-modda; 2007-yil, № 7, 323-modda, № 9, 416-modda; 2009-yil, № 9, 330-modda; 2010-yil, № 9, 335, 341-moddalar) quyidagi mazmundagi yetmish toʻrtinchi xatboshi bilan toʻldirilsin: “Rieltorlik faoliyati”. 2-modda. Ushbu Qonun rasmiy eʼlon qilingan kundan eʼtiboran olti oy oʻtgach kuchga kiradi.
“TABIIY MONOPOLIYALAR TOʻGʻRISIDA”GI OʻZBEKISTON RESPUBLIKASI QONUNINING 4-MODDASIGA OʻZGARTISh KIRITISh HAQIDA
(law, 2023-10-04)

1-modda. Oʻzbekiston Respublikasining 1997-yil 24-aprelda qabul qilingan “Tabiiy monopoliyalar toʻgʻrisida”gi 398-I-sonli Qonuni (Oʻzbekiston Respublikasining 1999-yil 19-avgustda qabul qilingan 815-I-sonli Qonuni bilan tasdiqlangan tahririda) (Oʻzbekiston Respublikasi Oliy Majlisining Axborotnomasi, 1999-yil, № 9, 212-modda; Oʻzbekiston Respublikasi Oliy Majlisi palatalarining Axborotnomasi, 2006-yil, № 10, 536-modda; 2007-yil, № 12, 591-modda) 4-moddasi birinchi qismining toʻrtinchi xatboshisi quyidagi tahrirda bayon etilsin: “temir yoʻllar infratuzilmasidan foydalanish hisobga olingan holda temir yoʻllarda tashish”. 2-modda. Ushbu Qonun rasmiy eʼlon qilingan kundan eʼtiboran kuchga kiradi.
OʻZBEKISTON RESPUBLIKASI BOJXONA ChEGARASIDAN OʻTAYOTGAN ShAXSLARNI KOʻZDAN KEChIRISh TARTIBI TOʻGʻRISIDAGI YOʻRIQNOMAGA OʻZGARTIShLAR KIRITISh HAQIDA
(resolution, 2016-04-21)

Oʻzbekiston Respublikasi Bojxona kodeksining 45-moddasi (Oʻzbekiston Respublikasi Oliy Majlisining Axborotnomasi, 1998-y., 2-son, 36-modda), Oʻzbekiston Respublikasi “Davlat bojxona xizmati toʻgʻrisida”gi Qonunining 6-moddasiga (Oʻzbekiston Respublikasi Oliy Majlisining Axborotnomasi, 1997-y., 9-son, 230-modda) muvofiq Oʻzbekiston Respublikasi Davlat bojxona qoʻmitasi qaror qiladi: 1. Oʻzbekiston Respublikasi bojxona chegarasidan oʻtayotgan shaxslarni koʻzdan kechirish tartibi toʻgʻrisidagi yoʻriqnomaga (roʻyxat raqami 1307, 2004-yil 2-fevral) (Oʻzbekiston Respublikasi qonun hujjatlari toʻplami, 2004-y., 5-son, 58-modda) ilovaga muvofiq oʻzgartishlar kiritilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 1. 2-banddagi “boshliq oʻrinbosarining” degan soʻzlar “uning vazifasini bajaruvchi shaxsning” degan soʻzlar bilan almashtirilsin. 2. 5-banddagi “boshliq oʻrinbosari” degan soʻzlar “uning vazifasini bajaruvchi shaxs” degan soʻzlar bilan almashtirilsin. 3. 6-bandning birinchi xatboshisidagi “boshliq oʻrinbosari” degan soʻzlar “uning vazifasini bajaruvchi shaxs” degan soʻzlar bilan almashtirilsin. 4. 11-bandning oltinchi xatboshisidagi “boshliq oʻrinbosari” degan soʻzlar “uning vazifasini bajaruvchi shaxs” degan soʻzlar bilan almashtirilsin. 5. 17-banddagi “boshliq oʻrinbosarining” degan soʻzlar “uning vazifasini bajaruvchi shaxsning” degan soʻzlar bilan almashtirilsin. 6. 18-bandning birinchi xatboshisidagi “boshliq oʻrinbosarining” degan soʻzlar “uning vazifasini bajaruvchi shaxsning” degan soʻzlar bilan almashtirilsin. 7. 23-banddagi “boshliq oʻrinbosarini” degan soʻzlar “uning vazifasini bajaruvchi shaxsni” degan soʻzlar bilan almashtirilsin. 8. 42-bandning toʻrtinchi xatboshisidagi “(yoki uning oʻrinbosari)” degan soʻzlar “yoki uning vazifasini bajaruvchi shaxs” degan soʻzlar bilan almashtirilsin.
XIZMAT TURAR JOYLARI OLISh HUQUQIGA EGA BOʻLGAN ShAXSLAR ROʻYXATIGA QOʻShIMChALAR KIRITISh TOʻGʻRISIDA
(resolution, 2024-05-07)

Oʻzbekiston Respublikasi Ichki ishlar vazirligining tuman, shahar ichki ishlar boʻlim (boshqarma)lari boshliqlari hamda shaxsiy tarkib boʻyicha maxsus inspeksiya xodimlari uchun ular xizmat oʻtayotgan hududlarda qulay yashash sharoitlari yaratish maqsadida Vazirlar Mahkamasi qaror qiladi: 1. Vazirlar Mahkamasining 2000-yil 27-yanvardagi 24-son qarori (Oʻzbekiston Respublikasi QT, 2000-y., 1-son, 7-modda) bilan tasdiqlangan Xizmat turar joylari olish huquqiga ega boʻlgan shaxslar roʻyxatida: a) 16-band “organlarining” soʻzidan keyin “tuman, shahar ichki ishlar boʻlim (boshqarma) lari boshliqlari” soʻzlari bilan toʻldirilsin; b) 17-band “organlarining” soʻzidan keyin “shaxsiy tarkib boʻyicha maxsus inspeksiya xodimlari” soʻzlari bilan toʻldirilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
OʻZBEKISTON RESPUBLIKASI VAZIRLAR MAHKAMASINING “OʻZBEKISTON BADIIY AKADEMIYASINING FAOLIYATINI TAShKIL ETISh TOʻGʻRISIDA” 1997-YIL 11 MARTDAGI 131-SON QARORIGA QOʻShIMChALAR KIRITISh HAQIDA
(resolution, 2017-12-04)

Buyuk musavvir Kamoliddin Behzodning betakror ijodiy merosini xalqimizga yetkazish, yosh avlodni xalqimiz madaniyati tarixi bilan gʻururlanish hamda vatanparvarlik ruhida tarbiyalash maqsadida Vazirlar Mahkamasi qaror qiladi: 1. Oʻzbekiston Respublikasi Vazirlar Mahkamasining “Oʻzbekiston Badiiy akademiyasining faoliyatini tashkil etish toʻgʻrisida” 1997-yil 11-martdagi 131-son qarorida: a) qarorga 1-ilovaning III boʻlimi 10-bandiga quyidagi mazmundagi xatboshi qoʻshilsin: “— Kamoliddin Behzod memorial bogʻ-muzeyi”; b) qarorga 2-ilovaga quyidagi mazmundagi 14-band qoʻshilsin: “14. Kamoliddin Behzod memorial bogʻ-muzeyi”. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.N. Aripov zimmasiga yuklansin.
XALQARO SHARTNOMALARNI TASDIQLASH TOʻGʻRISIDA
(resolution, 2010-02-24)

1. Quyidagilar tasdiqlansin: 2000-yil 1-dekabrdagi MDH doirasida tuzilgan koʻp tomonlama shartnomalarni bekor qilish toʻgʻrisidagi Bayonnoma; 2009-yil 9 oktabrda imzolangan 1992-yil 13-martdagi Bojxona siyosati tamoyillari toʻgʻrisidagi Bitimning amal qilish muddatini tugatish haqidagi Bayonnoma. 2. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan mazkur xalqaro shartnomalarning kuchga kirishi uchun zarur boʻlgan davlat ichki tartib-taomillari bajarilganligi toʻgʻrisida depozitariyga tegishli bildirishnoma yuborsin. 3. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
SPORTDA DOPINGGA QARShI KURASh TOʻGʻRISIDAGI XALQARO KONVENSIYANI (PARIJ, 2005 YIL 19 OKTYABR) RATIFIKATSIYA QILISh HAQIDA
(law, 2010-12-27)

Sportda dopingga qarshi kurash toʻgʻrisidagi xalqaro konvensiya (Parij, 2005-yil 19-oktabr) ratifikatsiya qilinsin.
OʻZBEKISTON RESPUBLIKASINING MAʼMURIY JAVOBGARLIK TOʻGʻRISIDAGI KODEKSIGA QOʻShIMChALAR KIRITISh HAQIDA
(code, 2010-05-17)

“1882-modda. Voyaga yetmagan shaxsning koʻngil ochish (dam olish) joylarida tungi vaqtda boʻlishiga yoʻl qoʻyish
Restoranlar, kafelar, barlar, klublar, diskotekalar, kinoteatrlar, kompyuter zallari, Internet tarmogʻidan foydalanish xizmatlarini koʻrsatish uchun jihozlangan xonalar yoki boshqa koʻngil ochish (dam olish) joylarining rahbarlari yoxud boshqa masʼul shaxslari tomonidan voyaga yetmagan shaxsning tungi vaqtda ota-onasidan biri yoki uning oʻrnini bosuvchi shaxsning kuzatuvisiz koʻrsatilgan muassasalarda boʻlishiga yoʻl qoʻyish — eng kam ish haqining oʻn baravaridan oʻn besh baravarigacha miqdorda jarima solishga sabab boʻladi”; 2) 245-moddaning birinchi qismi “1881” raqamidan keyin “1882” raqami bilan toʻldirilsin. 2-modda. Ushbu Qonun rasmiy eʼlon qilingan kundan eʼtiboran kuchga kiradi.
OʻZBEKISTON RESPUBLIKASI QONUN HUJJATLARI MAʼLUMOTLARI MILLIY BAZASIDAN KENG FOYDALANIShNI TAʼMINLASh ChORA-TADBIRLARI TOʻGʻRISIDA
(law, 2018-08-11)

Yuridik va jismoniy shaxslarning meʼyoriy-huquqiy hujjatlar matnlaridan keng foydalanishini taʼminlash, shuningdek axborot-kommunikatsiya texnologiyalarining zamonaviy vositalaridan foydalangan holda huquqiy axborotlarni aholi eʼtiboriga yetkazish uchun qoʻshimcha shart-sharoitlar yaratish maqsadida Vazirlar Mahkamasi qaror qiladi: 1. Oʻzbekiston Respublikasi Adliya vazirligi tomonidan Oʻzbekiston Respublikasining meʼyoriy-huquqiy hujjatlari hamda xalqaro shartnomalari matnlarini qamrab olgan va keng foydalanish uchun Internet tarmogʻida joylashtirilgan Oʻzbekiston Respublikasi Qonun hujjatlari maʼlumotlari milliy bazasini yaratish ishlari tugallanganligi maʼlumot uchun qabul qilinsin. 4. Davlat va xoʻjalik boshqaruvi organlari, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari rahbarlari: tegishli organlarni, Qonun hujjatlari maʼlumotlari milliy bazasidan qabul qilingan meʼyoriy-huquqiy hujjatlar toʻgʻrisida axborotlarning har haftada olinishi hamda rahbarlar, xodimlar va boshqa manfaatdor shaxslarga yetkazilishi uchun masʼul boʻlgan shaxslarni belgilagan holda, Qonun hujjatlari maʼlumotlari milliy bazasiga ulash; oʻz xodimlarining huquqiy savodxonligini hamda yangidan qabul qilinayotgan meʼyoriy-huquqiy hujjatlar toʻgʻrisida xabardor boʻlishi uchun masʼuliyatini oshirish yuzasidan zarur chora-tadbirlar koʻrsinlar. 5. Oʻzbekiston Respublikasi Adliya vazirligi: Qonun hujjatlari maʼlumotlari milliy bazasining uzluksiz ishlashini va axborot xavfsizligini taʼminlasin; Qonun hujjatlari maʼlumotlari milliy bazasini oʻz vaqtida va sifatli yangilash, shuningdek Qonun hujjatlari maʼlumotlari milliy bazasiga ulanish va undan foydalanish tartibini tushuntirish yuzasidan chora-tadbirlar kompleksini ishlab chiqsin va tasdiqlasin; davlat va xoʻjalik boshqaruvi organlari, mahalliy davlat hokimiyati organlari tomonidan Qonun hujjatlari maʼlumotlari milliy bazasidan foydalanilishi yuzasidan doimiy monitoring olib borsin; har haftada oldingi haftada qabul qilingan meʼyoriy-huquqiy hujjatlar roʻyxatini, shuningdek ularga qisqacha izohlarni Qonun hujjatlari maʼlumotlari milliy bazasida hamda Oʻzbekiston Respublikasining Internet tarmogʻidagi Hukumat portalida eʼlon qilib borsin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov hamda Oʻzbekiston Respublikasi Bosh vazirining oʻrinbosari A.N. Aripov zimmasiga yuklansin.